﻿O PROBLEMĂ ARZĂTOARE: Preocuparea creşti nilor faţă de mediul înconjurător Robert White Arti col publicat în seria Cambridge Papers Decembrie 2006 Traducător: Emanuela L. Goldiş Centrul de Educaţie Creşti nă şi Cultură Contemporană Areopagus Timişoara 2014Originally published in Cambridge Papers series, by The Jubilee Centre (Cambridge, U.K.) under the title A Burning Issue: Christian care for the environment Volume 15, Number 4, December 2006. @ Robert White, 2006 All rights reserved. Published with permission of The Jubilee Centre, 3 Hooper Street, Cambridge, CB1 2NZ, UK www.jubilee-centre.org Charity Registration Number 288783. Ediţia în limba română, publicată cu permisiune, sub titlul O problemă arzătoare: Preocuparea creştinilor faţă de mediul înconjurător de Robert White, apărută sub egida Centrului Areopagus din Timişoara Calea Martirilor nr. 104 www.areopagus.ro cu sprijinul oferit de Christian Political Foundation for Europe. Începând cu anul 2011, activităţile desfăşurate de CPFE sunt susţinute financiar de către Parlamentul European. Responsabilitatea pentru orice comunicare sau publicaţie redactată de CPFE, sub orice formă sau prin orice mijloc, revine organizaţiei CPFE. Parlamentul European nu este responsabil pentru modurile în care va fi folosită informaţia conţinută aici. Coordonatori proiect: Dr. Alexandru Neagoe, Dr. Paulian T. Petric Toate drepturile rezervate asupra prezentei ediţii în limba română. Prima ediţie în limba română. Traducător: Emanuela L. Goldiş Editor coordonator: Dr. Paulian T. Petric Cu excepţia unor situaţii când se specifică altfel, pentru citatele biblice s-a folosit traducerea D. Cornilescu. Orice reproducere sau selecţie de texte din această carte este permisă doar cu aprobarea în scris a Centrului Areopagus din Timişoara. Dacă există vreo discrepanţă între versiunea engleză şi cea română, versiunea engleză are întâietate.Al Domnului este pământul cu tot ce este pe el, lumea şi cei ce o locuiesc! (Psalmul 24:1) Rezumat Dumnezeu a creat lumea, iar apoi a descris-o ca fiind o lucrare bună şi a dat omenirii responsabilitatea de a avea grijă de ea. Însă păcatul omenirii a distrus creaţia lui Dumnezeu, iar abuzul nostru nesăbuit asupra mediului înconjurător duce la modificări climatice la nivel global. Dacă încălzirea globală va rămâne o problemă neglijată, ea va duce la pierderi economice în întreaga lume, la suferinţă şi moarte pe scară largă – în special în rândurile celor săraci şi marginalizaţi care nu pot face faţă schimbărilor rapide. Modul în care răspundem reprezintă un test al ascultării faţă de Creatorul nostru şi al dedicării noastre în a purta de grijă aproapelui nostru. Introducere Dacă este adevărat că la un moment dat, probabil cât de curând, resursele pământului se vor epuiza, atunci este înţelept să investeşti energie în politici de mediu pe termen lung? Problemele de mediu au devenit proeminente în discursul public. Tony Blair a afirmat că schimbările climatice reprezintă „cea mai mare provocare din lume în ceea ce priveşte mediul înconjurător” – o provocare ce „are un impact atât de mare şi ireversibil prin puterea sa distructivă, încât modifică 1 radical existenţa umană”. Richard Chartres, episcopul Londrei, a atras atenţia presei sugerând ideea că „a face alegeri egoiste, cum ar fi plecarea cu avionul în vacanţă sau achiziţionarea unei maşini 2 mari sunt un simptom al păcatului”. James Lovelock este de părere că ne apropiem rapid de un „punct critic” în ce priveşte schimbările climatice – punct 3 de la care nu mai există cale de întoarcere. Sir David King, omul de ştiinţă al guvernului britanic, a descris schimbările climatice drept o ameninţare mai mare decât terorismul, iar Sir John Houghton, fost director al Biroului de Meteorologie, consideră 3 4 că acestea sunt „o armă de distrugere în masă”. Atunci când liderii creştini şi cei seculari, oamenii de ştiinţă şi politicienii vorbesc cu toţii despre acelaşi lucru, creştinii trebuie să ia aminte şi să fie atenţi la modul în care credinţa influenţează răspunsul lor la astfel de probleme. De-a lungul secolului trecut, creştinii au fost lipsiţi de entuziasm în abordarea problemelor legate de mediu. Dar lucrurile nu au stat întotdeauna aşa: există o istorie îndelungată a implicării creştinilor în problema mediului, începând cu Părinţii Bisericii – un exemplu în acest sens este Benedict, în secolul al VI-lea, fondator al monahismului, care pleda pentru o atitudine blândă faţă de natură 5 şi faţă de animale. În 1563, Calvin a îndemnat ca „fiecare, în toate lucrurile pe care le deţine, să se considere drept administrator aşezat de 6 Dumnezeu”. Opoziţia bisericilor în ce priveşte cruzimea faţă de animale – la începuturile Angliei moderne – s-a dovedit eficientă şi a contribuit la 7 schimbarea comportamentelor în societate. În secolul al XX-lea, fondatorii organizaţiei London Missionary Society („Societatea misionară londoneză”) s-au angajat să folosească ştiinţa 8 pentru a îmbunătăţi viaţa omenirii. Ţinând cont de toate acestea, de ce este atât de fadă preocuparea creştinilor contemporani faţă de mediu? Probabil unii consideră că problemele de mediu sunt pe un plan secundar în comparaţie cu preocupările mult mai importante legate de evanghelizare. Unii creştini au simţit nevoia să se distanţeze de agenda „verde” [ecologistă], deoarece au considerat că aceasta avea conotaţiile unei închinări păgâne sau ale spiritualităţii New Age. Ca urmare, în ultima parte a secolului al XX-lea, cei care s-au implicat în problemele de mediu au fost reprezentanţi ai mişcării „verzi” – în mare parte o mişcare seculară. Cu toate acestea, din perspectivă spirituală, creştinii ar fi trebuit să fie aceia care să se implice 9 în problemele de mediu. Însăşi existenţa acestui univers este rezultatul acţiunii creatoare a lui Dumnezeu – iar creaţia este descrisă de El iniţial drept „foarte bună” şi încredinţată oamenilor să 4 10 o stăpânească şi să o îngrijească. Dumnezeu îşi demonstrează angajamentul Său faţă de lumea materială nu doar prin faptul că o susţine în fiecare 11 moment, dar şi prin Întruparea Sa în această lume, luând un corp omenesc, cu toate limitările 12 sale, în persoana lui Isus. Destinul final al acestei lumi răscumpărate prin jertfa lui Hristos pe cruce este acela de a fi reînnoită – împreună cu toţi 13 credincioşii – în slava veşnică a lui Dumnezeu. Creaţia iniţială săvârşită de Dumnezeu şi apoi re- crearea la sfârşit a unui cer nou şi a unui pământ nou ne oferă un cadru pentru modul în care trebuie să trăim – şi anume ca locuitori temporari într-o lume care încă reflectă slava Creatorului şi scopurile Sale, cu toate că este marcată de efectele păcatului; o lume cu o speranţă neclintită într-un viitor al reînnoirii şi al desăvârşirii, o lume în care suntem chemaţi să lucrăm pentru lauda şi slava lui Dumnezeu. Etica şi Creaţia Naraţiunea biblică afirmă că Dumnezeu a existat înaintea universului şi că El este separat de acesta. Dumnezeu nu a datorat nimănui nimic, iar întreaga ordine naturală este şi va rămâne în posesia Lui. Primul verset din Biblie exprimă acest lucru în mod clar: „La început, Dumnezeu a creat cerurile şi pământul”. Evanghelia după Ioan comunică acelaşi adevăr: „Toate lucrurile au fost făcute prin El [Isus]” – şi, pentru a întări acest adevăr, Ioan continuă: „şi 14 nimic din ce a fost făcut, n-a fost făcut fără El”. Imaginea din primele capitole ale cărţii Geneza este aceea a unui muncitor care lucrează din greu; este imaginea unei munci oneste în timpul zilei şi a odihnei de la sfârşitul săptămânii. Textul exprimă satisfacţia lucrului bine făcut, afirmându-se în mod repetat că „Dumnezeu a văzut că lucrul acesta era bun”. Dumnezeu se bucura de creaţia Sa, iar aceasta, la rândul ei, reflecta ceva din caracterul Său. „Cerurile spun slava lui Dumnezeu”, scrie 15 psalmistul; iar Pavel afirmă că „însuşirile nevăzute ale Lui, puterea Lui veşnică şi dumnezeirea Lui se văd 5lămurit, de la facerea lumii, când te uiţi cu băgare 16 de seamă la ele în lucrurile făcute de El”. Există un contrast puternic între această perspectivă şi cea a religiilor orientale, care minimalizează importanţa lumii materiale în favoarea celei spirituale. Dumnezeu a creat o lume care este bună şi frumoasă independent de prezenţa noastră în ea. Psalmul 148 spune că toate elementele creaţiei Îl laudă pe Domnul – soarele, luna, stelele, apele, munţii, dealurile, clima, vegetaţia, animalele, păsările şi creaturile marine. Domnul îl întreabă retoric pe Iov: „Cine a deschis un loc de scurgere ploii, şi a însemnat drumul fulgerului şi al tunetului, pentru ca să cadă ploaia pe un pământ fără locuitori, pe un pustiu unde nu sunt oameni; pentru ca să adape locurile pustii şi uscate şi ca să facă 17 să încolţească şi să răsară iarba?” În capitolele 38 şi 39 din cartea Iov, Dumnezeu enumeră o varietate de moduri în care El are grijă de creaţia Sa, independent de orice acţiune sau prezenţă umană. Această lume materială este susţinută în permanenţă de Dumnezeu. Fără El, ea s-ar prăbuşi în haos. „El este mai înainte de toate lucrurile, şi 18 toate se ţin prin El”. Aşa după cum reiese din legământul lui Dumnezeu cu Noe, Dumnezeu şi-a luat un angajament faţă de pământ şi faţă de viaţa 19 de pe pământ. Dacă universul fizic contează atât de mult pentru Dumnezeu, atunci ar trebui să conteze şi pentru creştini. Cu toate că oamenii sunt parte din ordinea creaţiei, Biblia afirmă că avem o trăsătură specială: 20 suntem făcuţi „după chipul lui Dumnezeu”. Ca oameni, suntem mai mult decât animalele, chiar dacă suntem făcuţi din acelaşi material. A fi după chipul lui Dumnezeu presupune capacitatea de a te relaţiona la Dumnezeu într-un mod personal, de a arăta şi a experimenta – la o scară mult mai mică – unele dintre caracteristicile Sale, ca de pildă dragostea, dreptatea, creativitatea şi grija. La începutul istoriei umane, Dumnezeu a dat omului porunca de a stăpâni creaţia Sa şi de a avea grijă atât de creaţia neînsufleţită, cât şi de cea care are 21 viaţă. Nu trebuie să fim spectatori pasivi, ci trebuie 6să lucrăm la stăpânirea şi rânduirea creaţiei fără a abuza de aceasta pentru propriile noastre scopuri egoiste. Grija noastră pentru creaţie trebuie să fie în concordanţă cu grija lui Dumnezeu pentru ea, permiţându-i acesteia să fie roditoare pentru a putea oferi hrană şi resurse, aducându-şi astfel contribuţia la glorificarea lui Dumnezeu. Trăim într-o lume căzută Dacă relaţia dintre om şi Dumnezeu ar fi rămas aşa cum a fost în grădina Edenului, viaţa ar fi fost mult mai simplă. Dar această relaţie nu a rămas aceeaşi. Oamenii s-au răzvrătit împotriva Creatorului lor. Consecinţele acestui păcat au fost clar exprimate de Dumnezeu: existenţa umană a devenit mai expusă pericolelor, atât datorită animalelor sălbatice, cât şi datorită răutăţii altor 22 oameni; bucuria procreării a devenit marcată 23 de intensificarea durerilor naşterii; chiar şi asigurarea hranei a devenit posibilă doar cu multă 24 trudă. Necazurile cu care se confruntă lumea de azi, durerea şi suferinţa sunt un rezultat direct al stării de păcat a omenirii. Cu toate acestea, pământul este creat pentru a fi roditor, chiar dacă produce roade în contextul păcătoşeniei umane. Rânduiala existentă în ordinea creată şi capacitatea noastră dată de Dumnezeu de a o înţelege şi de a ne folosi de ea prin intermediul ştiinţei şi tehnologiei trebuie să ne permită să urmărim binele tuturor. Dumnezeu ne mandatează să facem acest lucru. Există suficientă hrană în lume pentru întreaga omenire, şi totuşi permitem ca într-o parte a lumii să avem rezerve uriaşe de hrană, în timp ce în alte zone oamenii sunt înfometaţi. Într-o parte a lumii, oamenii mor din cauza lipsei medicamentelor uzuale, în timp ce în alte ţări se folosesc resurse medicale în operaţii estetice inutile. Abuzul asupra mediului natural este o consecinţă a păcatului. Acest abuz este un simptom al neascultării de porunca – dată de Dumnezeu omenirii – de a avea grijă de lumea pe care El a 7creat-o; prin distrugerea ordinii creaţiei, lumea este împiedicată să aducă slavă lui Dumnezeu. Acesta este motivul pentru care acum „firea suspină şi suferă durerile naşterii”, dar în noua creaţie va fi eliberată împreună cu toţi credincioşii pentru a-şi îndeplini rolul dat de Dumnezeu – şi 25 anume acela de a reflecta slava Sa. Având grijă de creaţia non-umană, noi ne închinăm înaintea lui Dumnezeu, oferindu-i acesteia posibilitatea de a-I aduce slavă lui Dumnezeu, aşa cum El a intenţionat. Un cer nou şi un pământ nou În îndurarea Sa, Dumnezeu nu ne-a lăsat captivi pentru totdeauna într-o lume lipsită de echilibru. El Însuşi S-a întrupat în persoana lui Isus, care, prin răstignirea Sa, a luat asupra Lui pedeapsa noastră – pedeapsă pe care dreptatea o impunea ca rezultat al răzvrătirii noastre împotriva Dumnezeului creator. Consecinţele acestui fapt sunt cosmice: moartea lui Isus Hristos a făcut posibilă răscumpărarea faţă de efectele păcatului, iar această răscumpărare s-a 26 aplicat nu doar umanităţii, ci întregii creaţii. Trăim în prezent între prima venire a lui Isus şi revenirea Sa de la sfârşitul vremurilor. 27 Împărăţia cerurilor este aproape, a spus Isus, dar consumarea completă a actului răscumpărător al lui Dumnezeu nu va avea loc până când nu vor fi create ceruri noi şi un pământ nou. Atunci vom ajunge la acea stare plenară a vieţii pe care El a intenţionat-o 28 pentru creaţia Sa, când răscumpăraţii Lui I se vor închina şi întreaga creaţie Îi va da slavă. Aşa după cum creaţia iniţială era un cadru în care Dumnezeu umbla cu Adam, şi noua creaţie va fi un loc în care ordinea va fi reaşezată şi Dumnezeu Însuşi va locui 29 cu poporul Său. În Scriptură există, în aceeaşi măsură, nu doar o discontinuitate implicită între creaţia iniţială şi noua creaţie, dar şi o continuitate între această lume şi cea care va veni. Este ca şi cum noua creaţie va fi 30 realizarea deplină a ordinii prezente. Autorii Bibliei se străduiesc să descrie această realitate în termeni omeneşti, limitaţi, creionând imaginea unui loc în 8care vom fi acasă pe deplin, unde vom avea corpuri fizice care se vor putea recunoaşte, în care ne vom cunoaşte unul pe altul, vom iubi şi vom fi iubiţi şi Îi vom aduce laudă şi închinare lui Dumnezeu fără nici o reţinere. E posibil să experimentăm deja parţial aceste realităţi; însă în noua creaţie, aceasta va fi realitatea permanentă. Perspectiva populară cu privire la cer – ca fiind un loc unde spiritele fără trup plutesc în jur într-un tărâm spiritual nebulos – este nebiblică. Deciziile pe care le luăm în această lume, lucrurile pe care le facem şi le spunem, personalităţile noastre, toate acestea vor fi într-un anumit sens purtate mai departe în lumea care va veni. Ele vor fi purificate 31 „ca prin foc”, şi transformate: modul în care ne comportăm în această lume are relevanţă pentru lumea viitoare. Aşadar, modul în care tratăm mediul înconjurător acum ar trebui să fie o anticipare, o pregătire a ceea ce vom face în noua creaţie, atunci 32 când vom domni cu dreptate. Mai mult decât atât, cerurile noi şi pământul nou sunt reprezentate în Biblie nu doar prin imaginea unei noi „ordini naturale”, ci şi prin aceea a unei cetăţi. Cetatea este un loc al comunităţilor umane, al relaţiilor, al creativităţii şi tehnologiei – şi „în ea vor aduce slava 33 şi cinstea neamurilor”. Autorii biblici prezintă cu claritate faptul că, deşi această lume este viciată de păcătoşenia umană, trebuie să ne străduim să o folosim pentru scopuri bune. Nădejdea fermă a unei creaţii noi în viitor nu ne dă dreptul să neglijăm lumea în care trăim. Mai degrabă, deoarece ştim că există o continuitate între această lume şi cea care va veni şi că astfel se vor împlini planurile Dumnezeului Creator pentru acest univers, vom dori să promovăm şi să folosim rodnicia acestei lumi materiale şi faptul că a fost creată drept ceva „bun”. Acţionând astfel, vom face ceea ce este plăcut lui Dumnezeu în timpul şi în locul în care suntem acum. Aşadar, cum ar putea creştinii să folosească această înţelegere asupra locului umanităţii în ordinea creaţiei lui Dumnezeu şi convingerea cu privire la judecata care va veni şi la faptul că va fi 9o nouă creaţie a lumii? Creştinii sunt chemaţi să fie 34 sare şi lumină într-o lume aflată în nevoie. Ei ar trebui să arate prin exemplul personal ce anume cere Dumnezeu de la oameni. Dumnezeu a creat o lume în care cel mai bun şi cel mai sigur mod de a trăi este să urmăm învăţăturile şi poruncile Sale. Cu toate că aceia care Îl ignoră pe Dumnezeu pot prospera pe termen scurt (şi uneori putem fi tentaţi să îi invidiem), pe termen lung ei sunt pe calea spre distrugere, urmând să dispară de pe scena istoriei 35 asemenea unor vise efemere. În continuare, voi analiza o temă de actualitate cu privire la mediu, şi anume schimbările climatice la nivel global, iar ulterior voi face o prezentare generală a principiilor pe baza cărora răspundem la aceste schimbări. Fără îndoială, aceasta este doar una dintre multele probleme urgente legate de mediu. (De pildă, o altă problemă pe care o putem aminti este şi dispariţia unor specii – dispariţie care are un ritm de aproximativ o sută de ori mai mare decât ar fi normal.) Schimbările climatice la nivel global Temperatura medie la nivel global este în creştere - la un nivel şi cu o intensitate fără precedent în istoria omenirii. Nouă dintre cei mai călduroşi zece ani au fost înregistraţi în ultimul deceniu. Nu există în prezent nici o urmă de îndoială că acest lucru este cauzat de injectarea de dioxid de carbon în atmosferă în urma arderii combustibililor fosili 36 – petrol, gaze naturale şi cărbune. O consecinţă posibilă este intensificarea evenimentelor meteorologice extreme – la o extremă, uragane şi inundaţii, la cealaltă, secetă şi valuri de căldură. Efectele se răsfrâng în mod disproporţionat asupra celor foarte tineri sau foarte în vârstă, sau asupra celor săraci şi marginalizaţi în locuri cum ar fi Africa sub-sahariană. Un sfert din populaţia lumii trăieşte în sărăcie, la limita existenţei, fiind vulnerabilă la schimbările cauzate de secetă sau de inundaţii – situaţii ce provoacă lipsa culturilor agricole, respectiv 10creşterea nivelului mării. Numărul de refugiaţi din cauza problemelor de mediu este estimat deja la două zeci de milioane – mai mare decât numărul total al refugiaţilor din cauza războiului sau a 37 represiunii politice. Cu toate acestea, principala cauză a încălzirii globale este dată de gazele cu efect de seră, produse de ţările cu venituri mari din America de Nord şi Europa. Mai mult de jumătate din emisiile globale de gaze cu efect de seră sunt produse de mai puţin de o şesime din populaţia lumii. Activitatea umană din ultimele două secole a predispus deja pământul la schimbările climatice care au urmat – schimbări în privinţa cărora nu se poate face nimic în acest stadiu. Cu toate acestea, nu trebuie să devenim pesimişti. Am putea pune în aplicare măsuri pentru a atenua efectele cele mai grave ale schimbărilor climatice şi pentru a preveni excesele viitoare. Acest lucru ar putea fi realizat prin schimbarea stilului de viaţă, prin utilizarea cu mai multă atenţie a resurselor energetice, prin dezvoltarea unor surse alternative de energie durabilă şi prin trecerea la o distribuţie mai echitabilă a poluării cu carbon, atât la nivel individual, cât şi naţional. Pentru creştini, adoptarea unui astfel de comportament se întemeiază pe mandatul divin de a purta de grijă creaţiei. Dar chiar şi fără această motivaţie, există argumente economice puternice şi chiar de interes personal pentru schimbarea comportamentului nostru. Perspectiva internaţională Trăim pe o planetă limitată ca mărime şi resurse: ceea ce fac în propria mea curte are un impact global (mai ales când vine vorba de o sursă de încălzire pentru terasă şi un grătar care funcţionează cu propan!). Cu toate acestea, cei care suferă cel mai mult de pe urma consecinţelor schimbărilor climatice nu au dreptul să spună nimic cu privire la aportul meu la aceste schimbări. Dacă naţiunile lumii ar putea conlucra pentru a găsi modalităţi echitabile de reducere a încălzirii 11globale, atunci s-ar realiza un pas semnificativ înainte pentru binele omenirii – nu doar cu privire la consecinţele practice, dar şi în ce priveşte promovarea unui comportament de cooperare în satul nostru global. (Este adevărat că, prin intermediul iniţiativei „Intergovernmental Panel on Climate Change”, s-a ajuns deja la un acord ştiinţific referitor la realitatea şi cauzele acestor 38 schimbări). Există deja modele de succes de cooperare internaţională pe probleme de mediu; un exemplu în acest sens este Protocolul de la Montreal din 1987, care a redus drastic emisiile de 39 substanţe ce distrug stratul de ozon. Chiar dacă nu toată lumea se alătură acestui demers, acest lucru nu ne scuteşte de responsabilitatea de a adopta un stil de viaţă sustenabil. Într-un sens mai concret, creştinii din ţările cu venituri mari nu pot pretinde că îşi iubesc aproapele (la nivel global), când consecinţele acţiunilor lor pot duce la suferinţă, crescând semnificativ riscul unor decese premature în alte zone ale globului. Refuzul de a acţiona corect – atunci când consecinţele acţiunilor noastre sunt deja clare – nu este doar o nesăbuinţă, ci un păcat. Țările cu venituri mari din occidentul industrializat şi-au atins în mare măsură nivelul de trai prin utilizarea resurselor naturale într-un mod extravagant, în special a combustibililor fosili. Aceste ţări nu pot nega dreptul naţiunilor mai puţin industrializate, cum ar fi China şi India, de a se ridica la standarde similare de viaţă. Pe de altă parte, dacă ţările cu venituri mici nu vor face decât să copieze modelul naţiunilor industrializate în 40 utilizarea combustibililor fosili, problema încălzirii globale va escalada rapid. O soluţie echitabilă, pe care creştinii ar putea să o promoveze, ar fi ca toate naţiunile să adopte un plan în care fiecărei ţări să i se permită să producă aceeaşi cantitate de gaze poluante pe cap de locuitor. O astfel de politică de „limitare şi convergenţă” ar putea fi, în principiu, pusă în aplicare dacă ar exista voinţa politică şi unitatea internaţională necesară realizării acestui 41 deziderat. 12Perspectiva naţională Politicile naţionale, în special cele care necesită sacrificiu din partea populaţiei, pot fi implementate doar dacă sunt acceptate de majoritatea electoratului. În acest context, creştinii pot juca un rol important, pledând în favoarea schimbării. Istoria însăşi dovedeşte faptul că o asemenea schimbare radicală este posibilă: sclavia a fost abolită în mare parte datorită campaniei unor 42 creştini devotaţi. Guvernul ar putea ajusta distribuirea impozitelor în vederea schimbării comportamentului şi îmbunătăţirii mediului în care trăim. Un exemplu ar fi penalizarea celor mai poluante maşini şi încurajarea surselor de energie mai puţin dăunătoare. Printr-o legislaţie care să îmbunătăţească normele în construcţii s-ar putea economisi 60 la sută din consumul de energie intern, oferind în acelaşi timp 43 mai multe servicii. Colectarea dioxidului de carbon – ca un subprodus al producţiei de energie electrică pe bază de cărbune sau hidrocarburi – este un 44 proiect realizabil din punct de vedere tehnologic. Concluzia Raportului Stern cu privire la implicaţiile economice ale schimbărilor climatice („Stern Review”, 2006) a fost că o reducere în prezent a emisiilor ce ameninţă stratul de ozon reprezintă o 45 investiţie pentru viitor ce dovedeşte prudenţă. În cazul în care o naţiune ar fi în prag de război, astfel de schimbări ar putea fi realizate într-un timp foarte scurt. Provocarea este de a vedea acţiunile noastre care produc poluare la nivel mondial ca fiind echivalente cu un genocid global, impunând astfel un răspuns la fel de prompt ca şi cel al unei naţiuni în război. Perspectiva comunitară În context secular, există deja proiecte care iau în serios folosirea resurselor în comun pentru a crea o zonă cu un consum redus de energie. De exemplu, „Beddington Zero Energy Development” (ansamblu de locuinţe din Hackbridge [Londra] cu un consum mic de energie – n.ed.) economiseşte 13aproximativ 90 la sută pentru încălzire faţă de 46 locuinţele convenţionale. Comunităţile creştine ar trebui să ofere o platformă pentru un astfel de comportament de cooperare. Dintre toţi oamenii, în primul rând creştinii ar trebui să înţeleagă că resursele care le sunt încredinţate sunt doar un împrumut oferit de Dumnezeu şi trebuie utilizate pentru binele tuturor, spre slava lui Dumnezeu. Este o provocare pentru creştini să fie un exemplu atunci când este vorba de folosirea resurselor bisericii locale sau de modul în care ne asigurăm că încălzirea, iluminatul şi folosirea spaţiilor pentru diverse activităţi vor folosi resursele calculând 47 impactul asupra altora. Perspectiva individuală Deciziile pe care le luăm la nivel individual cu privire la folosirea resurselor (a energiei) sunt cele care, de fapt, ne afectează cel mai mult. Unele dintre acestea cer plătirea unui preţ. Oare chiar trebuie să ne urcăm în avion de câteva ori pe an şi să plecăm fie la schi, la plajă undeva pentru a ne reface bronzul, sau într-un sejur de câteva zile într-o ţară străină? Ne gândim vreodată la costul nevăzut pe care cei marginalizaţi îl plătesc în alte părţi alte lumii? Creştinii sunt chemaţi să trăiască contra culturii şi iată că ni se oferă posibilitatea să facem acest lucru. Pavel le scrie creştinilor că nu ar trebui să „se potrivească chipului veacului acestuia, ci să 48 vă prefaceţi prin înnoirea minţii voastre”. Aceasta este o perspectivă creştină înţeleaptă: să fim gata să renunţăm la unele dintre privilegiile noastre de dragul altora, reflectând astfel sacrificiul suprem al 49 lui Hristos pentru noi. O mare parte din lucrurile practice pe care le putem face nu sunt dificile şi de multe ori sunt 50 benefice la nivel personal. Mersul pe jos sau cu bicicleta este de obicei mai sănătos decât folosirea unui autovehicul. Folosirea becurilor cu un consum redus de energie, anularea opţiunii de stand-by de la televizor şi echipamentele audio şi izolarea acoperişurilor şi a pereţilor ne va ajuta să 14economisim bani. Şi totuşi, de ce ni se par aceste schimbări atât de dificile? În parte acest lucru se datorează faptului că trăim într-o societate puternic afectată de individualism şi materialism; pe de altă parte, suntem înclinaţi să nu ne gândim la impactul acţiunilor noastre asupra celor pe care nu îi putem vedea; şi, probabil, cauza principală este că prin natura noastră păcătoasă suntem egocentrici în gândire şi acţiune. Cum am putea să rămânem indiferenţi odată ce devenim conştienţi de faptul că deciziile noastre – de pildă, a cumpăra o maşină cu motor foarte puternic, a zbura la Paris la sfârşit de săptămână sau a porni căldura în casă în loc să ne îmbrăcăm mai gros – vor avea un impact direct asupra cuiva care deja trăieşte la limita subzistenţei? Concluzii Creştinii – în calitatea lor de persoane individuale, de membri ai unei comunităţi creştine, de cetăţeni ai unei naţiuni şi parte a unei comunităţi globale – ar trebui să fie un model pentru cei necredincioşi în ce priveşte etica relaţiei Creaţie - Împărăţie. De asemenea, ei ar trebui să administreze pământul ca parte a închinării lor înaintea lui Dumnezeu. Creştinilor ar trebui să le pese de alţii, chiar şi de străinii care, deşi trăiesc în celălalt capăt al lumii, sunt afectaţi de acţiunile noastre. Aceia dintre noi care trăim în ţări industrializate cu venituri mari, cu un standard de viaţă obţinut prin folosirea abuzivă a resurselor naturale, avem o responsabilitate deosebită în ce priveşte modul în care administrăm resursele, având obligaţia de a purta de grijă celor ce locuiesc în alte părţi ale lumii şi sunt puternic afectaţi de schimbările climatice la nivel global. „Cui i s-a dat mult, i se va cere mult; şi cui i s-a 51 încredinţat mult, i se va cere mai mult”. 15Robert S. White (Fellow of Royal Society) este profesor de geofizică la Universitatea Cambridge şi Director asociat al Institutului Faraday pentru ştiinţă şi religie. Împreună cu Nick Spencer, el este co-autor al cărţii Christianity, Climate Change and Sustainable Living (SPCK, 2007) şi co-autor al lucrării Beyond Belief: Science, Faith and Ethical Challenges (Lion, 2004). Recent, Robert White a publicat (alături de Jonathan A. Moo) lucrarea Let Creation Rejoice: Biblical Hope and Ecological Crisis (IVP, 2014). 16 Note [1] www.number-10.gov.uk/output/pag.6333.asp. [2] The Sunday Times (23 iulie 2006). El a spus că „păcatul nu este doar o listă restrânsă a greşelilor morale, ci reprezintă modul egoist în care cineva îşi trăieşte viaţa, ignorând consecinţele acţiunilor sale”. [3] J. Lovelock, The Revenge of Gaia: Why the Earth Is Fighting Back – and How We Can Still Save Humanity (Allen Lane, 2006). [4] J. Houghton, „Global warming is now a weapon of mass destruction”, The Guardian (28 iulie 2003). [5] R. Attfield, Environmental Philosophy: Principles and Prospects (Avebury, 1994) conţine un rezumat istoric cu privire la atitudinea iudeo-creştină faţă de mediul înconjurător. [6] Comentariu la Gen. 2:15 în J. Calvin, Commentary on Genesis, text disponibil on-line în colecţia Christian Classics Ethereal Library, www.ccel.org/c/calvin. [7] K. Thomas, Man and the Natural World: Changing Attitudes in England 1500–1800 (Penguin Books, 1983). [8] S. Sivasundaram, Nature and the Godly Empire: Science and Evangelical Mission in the Pacific 1795–1850 (Cambridge University Press, 1995). [9] Remarcabilul umanist secular E. O. Wilson a publicat The Creation: An appeal to save life on earth (W. W. Norton, 2006) în care face apel la creştinii evanghelici să aibă ca prioritate grija pentru mediu. [10] Gen. 1:28-31. [11] Evrei 1:3. [12] J. Jones, Jesus and the Earth (SPCK, 2003) îl prezintă pe Isus ca Mântuitor nu doar al omenirii, ci şi al planetei şi al întregului cosmos. [13] Is. 65:17; Apoc. 21:1. [14] Ioan 1:3. [15] Ps. 19:1. [16] Rom. 1:20. [17] Iov 38:25-27. 17[18] Col. 1:16-17. [19] Gen. 9:12-17. [20] Gen. 1:27. [21] Gen. 1:28; 2:15. [22] Gen. 3:15; Gen. 4:14. [23] Gen. 3:16. [24] Gen. 3:17-19. [25] Rom. 8:19-22. [26] Col. 1:20. [27] Mat. 10:7. [28] Rom. 8:21. [29] Apoc. 21:1-4. [30] N. T. Wright, New Heavens, New Earth: The Biblical Picture of the Christian Hope (Grove Books, Cambridge, 1999); vezi, de asemenea, 1 Pet. 1:4-5; 1 Cor. 13:12. [31] 1 Cor. 3:12-15. [32] Ps. 8. [33] Apoc. 21:26. [34] Mat. 5:13-14. [35] Ier. 12:1-3; Ps. 73. [36] J. Houghton, Global Warming: the Complete Briefing (Cambridge University Press, 2004) şi Climate Change and the Greenhouse Effect (2005), www.ukcip. org.uk/resources/publications. [37] Estimările cu privire la refugiaţii din cauza problemelor de mediu sunt de 150–200 de milioane până în anul 2050. [38] IPCC 2001: Climate Change 2001: The Scientific Basis, J. T. Houghton et al. (ed.) (Cambridge University Press, 2001), text disponibil gratuit pe site-ul www.ipcc. ch [39] Kofi Annan a afirmat că Protocolul de la Montreal este „probabil cel mai bun acord internaţional încheiat până în prezent”. [40] În China se construieşte o centrală electrică pe bază de cărbune la fiecare cinci zile. 18[41] Global Commons Institute: www.gci.org.uk/ contconv/cc.html [42] John Coffey, „The abolition of the slave trade: Christian conscience and political action”, seria Cambridge Papers (vol. 15, nr. 2, 2006). [43] Vezi www.40percent.org.uk – propuneri pentru reducerea consumului casnic de energie cu 60% până în 2050, oferind proprietarilor mai mult spaţiu şi totodată mai multă căldură, apă caldă, lumină şi energie pentru alte echipamente electrocasnice. [44] Raport în ce priveşte colectarea şi stocarea dioxidului de carbon, www.ipcc.ch [45] Raportul Stern, disponibil pe site-ul www.hm- treasury.gov.uk, susţine că investind acum până la 1% din PIB pe an, am putea economisii între 5% şi 20% din pierderile pe care le-ar suferi PIB-ul la nivel mondial în viitor. [46] www.sd-commission.org.uk/ communitiessummit/show_case_study.php/00035.html [47] Ecocongregation pune la dispoziţie resurse pentru a încuraja bisericile să fie preocupate de problemele de mediu într-un context creştin şi pentru a da şansa bisericilor locale să aducă contribuţii pozitive în viaţa şi misiunea lor: www.ecocongregation.org [48] Rom. 12:2. [49] Fil. 2:1-11. [50] Vezi For Tomorrow Too: www.tearfund.org [51] Luca 12:48. 19Articolele din seria Cambridge Papers publicate în 2014 de către Centrul Areopagus din Timişoara, cu sprijinul oferit de Christian Political Foundation for Europe Eschatology and Politics: the last things we want to talk about? (Geoffrey Penn) A Burning Issue: Christian care for the environment (Robert White) Beyond scrutiny? Minorities, majorities and post-modern tyranny (Michael Ovey) Gender co-operation: some implications of God’s design for society (Michael şi Auriel Schluter) The myth of secular tolerance (John Coffey) Does Athens need Jerusalem? A Christian context for secular thought (Michael Ovey) 20 21 22 23 24 25